**Analýza vplyvov na podnikateľské prostredie**

**Názov materiálu:** Nariadenie vlády Slovenskej republiky, ktorým sa ustanovujú podmienky poskytovania podpory na opatrenia Strategického plánu spoločnej poľnohospodárskej politiky v sektore ovocia a zeleniny a niektorých ďalších sektoroch

**Predkladateľ:´**

Ministerstvo pôdohospodárstva a rozvoja vidieka Slovenskej republiky

**3.1 Náklady regulácie**

***3.1.1 Súhrnná tabuľka nákladov regulácie***

**Navrhované nariadenie vlády takéto vplyvy na náklady podnikateľov nebude mať. Navrhovaný právny predpis ustanovuje pravidlá ohľadom podávania žiadostí o schválenie poskytnutia podpory na intervencie v sektore ovocia a zeleniny alebo v sektore ďalších vybraných výrobkov, poskytovanej orgánom verejnej moci Slovenskej republiky, podávania žiadostí o poskytnutie preddavku tejto podpory, podávania žiadostí o jej poskytnutie, ako aj ohľadom spätnej pôsobnosti schválenia poskytnutia tejto podpory na vykonávanie týchto intervencií pred nadobudnutím právnych účinkov tohto schválenia.**

*Tabuľka č. 1: Zmeny nákladov (ročne) v prepočte na podnikateľské prostredie (PP), vyhodnotenie mechanizmu znižovania byrokracie a nákladov.*

*Nahraďte rovnakou tabuľkou po vyplnení Kalkulačky nákladov podnikateľského prostredia, ktorá je povinnou prílohou tejto analýzy a nájdete ju na* [*webovom sídle MH SR*](https://www.mhsr.sk/podnikatelske-prostredie/lepsia-regulacia/regulacne-zatazenie/kalkulacka-nakladov-regulacie)*, (ďalej len „Kalkulačka nákladov“):*

|  |  |  |
| --- | --- | --- |
| ***TYP NÁKLADOV*** | **Zvýšenie nákladov v € na PP** | **Zníženie nákladov v € na PP** |
| *A. Dane, odvody, clá a poplatky*,*ktorých cieľom je znižovať negatívne externality* | *0* | *0* |
| *B. Iné poplatky* | *0* | *0* |
| *C. Nepriame finančné náklady* | *0* | *0* |
| *D. Administratívne náklady* | *0* | *0* |
| ***Spolu = A+B+C+D*** | ***0*** | ***0*** |
| ***z toho*** |  |  |
| *E. Vplyv na mikro, malé a stredné podniky* | *0* | *0* |
| *F. Úplná harmonizácia práva EÚ* | *0* | *0* |
|  | | |
| ***VÝPOČET mechanizmu znižovania byrokracie a nákladov*** | ***IN*** | ***OUT*** |
| ***G. Náklady okrem výnimiek = B+C+D-F*** | ***0*** | ***0*** |

***3.1.2 Výpočty vplyvov jednotlivých regulácií na zmeny v nákladoch podnikateľov***

*Tabuľka č. 2: Výpočet vplyvov jednotlivých regulácií (nahraďte rovnakou tabuľkou po vyplnení Kalkulačky nákladov):*

|  |  |  |  |  |  |  |  |  |  |  |  |
| --- | --- | --- | --- | --- | --- | --- | --- | --- | --- | --- | --- |
| **P.č.** | **Zrozumiteľný a stručný opis regulácie vyjadrujúci dôvod zvýšenia/zníženia nákladov na PP** | **Číslo normy**  (zákona, vyhlášky a pod.) | **Lokalizácia** (§, ods.) | **Pôvod regulácie:**  SK/EÚ úplná harm./EÚ harm. s možnosťou voľby | **Účinnosť**  **regulácie** | **Kategória dotk. subjektov** | **Počet subjektov v dotk. kategórii** | **Počet subjektov MSP v dotk. kategórii** | **Vplyv na 1 podnik. v €** | **Vplyv na kategóriu dotk. subjektov v €** | **Druh vplyvu**  In (zvyšuje náklady) /  Out (znižuje náklady**)** |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |
|  |  |  |  |  |  |  |  |  |  |  |  |

***Doplňujúce informácie k spôsobu výpočtu vplyvov jednotlivých regulácií na zmenu nákladov***

*Osobitne pri každej regulácii s vplyvom na PP zhodnotenom v tabuľke č. 2 uveďte doplňujúce informácie tak, aby mohol byť skontrolovaný spôsob a správnosť výpočtov. Uveďte najmä, ako ste vypočítali vplyvy a z akého zdroja ste čerpali početnosti (uveďte aj link na konkrétne štatistiky, ak sú dostupné na internete). Jednotlivé regulácie môžu mať jeden alebo viac typov nákladov (A. Dane, odvody, clá a poplatky, ktorých cieľom je znižovať negatívne externality, B. Iné poplatky, C. Nepriame finančné náklady, D. Administratívne náklady). Rozčleňte ich a vypočítajte v súlade s metodickým postupom.*

**3.2 Vyhodnotenie konzultácií s podnikateľskými subjektmi pred predbežným pripomienkovým konaním**

Konzultácie na účely prípravy navrhovaného nariadenia vlády boli vykonané so zastupiteľskými organizáciami podnikateľských subjektov v sektore ovocia a zeleniny alebo v sektore ďalších vybraných výrobkov.

Zastupiteľské organizácie týchto podnikateľských subjektov súhlasili s potrebou ustanovenia pravidiel ohľadom podávania žiadostí o schválenie poskytnutia podpory na intervencie v sektore ovocia a zeleniny alebo v sektore ďalších vybraných výrobkov, poskytovanej orgánom verejnej moci Slovenskej republiky, podávania žiadostí o poskytnutie preddavku tejto podpory, podávania žiadostí o jej poskytnutie, ako aj ohľadom spätnej pôsobnosti schválenia poskytnutia tejto podpory na vykonávanie týchto intervencií pred nadobudnutím právnych účinkov tohto schválenia.

Tieto konzultácie sa uskutočňovali od 26.10.2022 do 23.11.2022 formou rokovaní, písomnou formou a formou komunikácie na diaľku (telefonicky, elektronickou poštou).

**3.3 Vplyvy na konkurencieschopnosť a produktivitu**

*Dochádza k vytvoreniu resp. k zmene bariér na trhu?*

*Bude sa s niektorými podnikmi alebo produktmi zaobchádzať v porovnateľnej situácii rôzne (napr. špeciálne režimy pre mikro, malé a stredné podniky tzv. MSP)?*

*Ovplyvňuje zmena regulácie cezhraničné investície (príliv/odliv zahraničných investícií resp. uplatnenie slovenských podnikov na zahraničných trhoch)?*

*Ovplyvní dostupnosť základných zdrojov (financie, pracovná sila, suroviny, mechanizmy, energie atď.)?*

*Ovplyvňuje zmena regulácie inovácie, vedu a výskum?*

*Ako prispieva zmena regulácie k cieľu Slovenska mať najlepšie podnikateľské prostredie spomedzi susediacich krajín EÚ?*

***Konkurencieschopnosť:***

*Na základe uvedených odpovedí zaškrtnite a popíšte, či materiál konkurencieschopnosť:*

*☐ zvyšuje* *nemení ☐ znižuje*

***Produktivita:***

*Aký má materiál vplyv na zmenu pomeru medzi produkciou podnikov a ich nákladmi?*

*Na základe uvedenej odpovede zaškrtnite a popíšte, či materiál produktivitu:*

*☐ zvyšuje* *nemení ☐ znižuje*

Navrhované nariadenie vlády nemá vplyv na konkurencieschopnosť alebo produktivitu podnikateľských subjektov, ktoré svoj podnik prevádzkujú v Slovenskej republike. Na intervencie v sektore ovocia a zeleniny sú členské štáty Európskej únie podľa čl. 43 ods. 1 nariadenia (EÚ) 2021/2115 povinné umožniť čerpanie podpory, a na intervencie v sektoroch ďalších vybraných výrobkov sa zas Slovenská republika rozhodla čerpanie podpory umožniť vnútroštátnym schválením návrhu svojho strategického plánu spoločnej poľnohospodárskej politiky, a jeho následným predložením na schválenie Európskej komisii. Schválením tohto strategického plánu zo strany Európskej komisie teda Slovenskej republike vznikol právny titul na poskytovanie podpory financovanej z Európskeho poľnohospodárskeho záručného fondu na intervencie buď v sektore ovocia a zeleniny alebo v určitom sektore ďalších vybraných výrobkov. Týmto schválením strategického plánu spoločnej poľnohospodárskej politiky Slovenskej republiky boli zároveň z alokácií na priame platby alokované finančné prostriedky Európskej únie na poskytovanie podpory zo strany Slovenskej republiky na vykonávanie intervencií sektoroch ďalších vybraných výrobkov v každom kalendárnom roku trvania strategického plánu spoločnej poľnohospodárskej politiky Slovenskej republiky.

Regulácia navrhovaná navrhovaným nariadením vlády teda nijakým spôsobom nezakladá dostupnosť týchto finančných prostriedkov pre tie podnikateľské subjekty v sektore ovocia a zeleniny alebo v určitom sektore ďalších vybraných výrobkov, ktoré sú priamo alebo nepriamo združené v organizáciách výrobcov, združeniach organizácií výrobcov alebo skupinách výrobcov týchto poľnohospodárskych výrobkov, pretože tá je založená už samotným právom Európskej únie. Navrhované nariadenie vlády v tomto smere plní len úlohu vykonávacieho predpisu na implementáciu príslušných právne záväzných aktov Európskej únie.

**3.4 Iné vplyvy na podnikateľské prostredie**

Navrhované nariadenie vlády má pozitívny vplyv na organizácie výrobcov, združenia organizácií výrobcov alebo skupiny výrobcov, o ktorých uznávaní ako týchto organizácií výrobcov, združení organizácií výrobcov alebo skupín výrobcov má rozhodovať orgán verejnej moci Slovenskej republiky, nakoľko im ustanovuje jednotné podmienky čerpania podpory v sektore ovocia a zeleniny alebo v sektore ďalších vybraných výrobkov, poskytovanej orgánom verejnej moci Slovenskej republiky na vykonávanie týchto intervencií počas trvania strategického plánu spoločnej poľnohospodárskej politiky Slovenskej republiky.

Žiadosti o schválenie poskytnutia podpory orgánom verejnej moci Slovenskej republiky na intervencie buď v sektore ovocia a zeleniny alebo v určitom sektore ďalších vybraných výrobkov, žiadosti o zmenu tohto schválenia, žiadosti o poskytnutie tejto podpory a žiadosti o poskytnutie preddavku tejto podpory sa podávajú dobrovoľne. Organizácie výrobcov, združenia organizácií výrobcov alebo skupiny výrobcov buď ovocia a zeleniny alebo ďalších vybraných výrobkov v určitom sektore nie sú povinné vykonávať intervencie v tomto sektore a žiadať o schválenie poskytnutia uvedenej podpory na ich vykonávanie. Navrhované nariadenie vlády je len implementáciou systému Európskej únie na poskytovanie podpory na intervencie v niektorom z týchto sektorov, ktoré si príslušný členský štát Európskej únie zahrnul do svojho strategického plánu spoločnej poľnohospodárskej politiky. Vo vzťahu k uvedeným žiadostiam navrhované nariadenie vlády akurát ustanovuje, v ktorých obdobiach príslušných kalendárnych rokov možno takúto žiadosť podať, a zapojiť sa tak do systému čerpania tejto podpory na intervencie v niektorom z týchto sektorov. Či sa však daná organizácia výrobcov, dané združenie organizácií výrobcov alebo daná skupina výrobcov do tohto systému čerpania uvedenej podpory v Slovenskej republike skutočne zapojí, je na slobodnej voľbe tejto právnickej osoby.